ועדת החינוך, התרבות והספורט, כנסת 16, פרוטוקול מספר 380, 2005-01-18 09:00

מל פולישוק-בלוך: שלום, אני פותחת את ישיבת הוועדה.

מל פולישוק-בלוך: אני מבקשת ממציעת החוק להציג את הרעיון של החוק.

מרינה סולודקין: אני הייתי חברת פרופסור במוסקבה ולימדתי היסטוריה כלכלית, 16 שנה לפני שאני עליתי לארץ.

מרינה סולודקין: בארץ אני עבדתי באוניברסיטה העברית כחוקרת במרכז אסטרטגי.

מרינה סולודקין: כאן בכנסת אני חברה בוועדת חינוך ילדיי למדו במערכת החינוך הישראלית.

מרינה סולודקין: אני רואה כי המערכת שלנו מנסה להשתפר.

מרינה סולודקין: אנו צריכים בכל המקצועות, ובמיוחד במקצוע ההוראה, להעלות את הרמה ההשכלתית.

מרינה סולודקין: אני מדברת קודם כל על בתי הספר הממלכתיים.

מרינה סולודקין: אני לא רוצה לדבר על בתי הספר העצמאיים.

מרינה סולודקין: אני רוצה להפוך את הנורמה שכבר קיימת לחוק.

מרינה סולודקין: בבתי הספר הממלכתיים יעבדו רק מורים עם תואר אקדמאי.

מרינה סולודקין: אני מבינה את כל ההסתייגויות מהחוק, כיוון שהמערכת חיה ונושמת ואי אפשר לפגוע באנשים.

מרינה סולודקין: אני רוצה שזה יהיה תנאי לגבי מורים חדשים שנכנסים למערכת.

מרינה סולודקין: הסבירו לי שזו כבר נורמה קיימת, אבל אני בכל זאת רציתי להפוך את זה לחוק, כיוון שאחרי החוק הזה אני רוצה לעבוד על חוק נוסף שמדבר על תואר שני למורים בתיכון.

מרינה סולודקין: ברוסיה לפני 30 שנה, כל מוריי היו עם תואר שני.

מרינה סולודקין: רוסייה נפלה והתפרקה, אבל המערכת החינוכית לא נפלה, וזאת כיוון שהיה יתרון השכלתי.

מרינה סולודקין: למה אין היום כבוד למורים כפי שהיה בזמני ברוסיה?

מרינה סולודקין: כי המורים היו יותר משכילים מההורים.

מרינה סולודקין: אני לא רוצה שהחוק הזה יעשה מהפיכות.

מרינה סולודקין: הנורמה כבר קיימת, אבל אני לא יכולה להמשיך הלאה ולחוקק את החוק הבא שמדבר על תואר שני למורים בבית ספר תיכון, אם אני לא אחוקק את החוק הזה.

מרינה סולודקין: לימור לבנת הסכימה שאנחנו צריכים להתחיל בתהליך הזה.

מרינה סולודקין: לעדנה ארבל לא היה תואר שני, למרות שהיא היתה במעמד הכי גבוה במערכת המשפט.

מרינה סולודקין: זו שערורייה.

מרינה סולודקין: היא כתבה שהיה לה תואר שני, אבל לא היה לה.

מרינה סולודקין: בכל אופן, חוקים לא מתבססים על מקרה פרטי אחד.

מרינה סולודקין: אני רוצה לקבוע סטנדרטים מקצועיים למערכת החינוך ולבכירים אחרים במשק.

מרינה סולודקין: אם מנכ"ל וסמנכ"ל חייבים בתואר שני, למה לא חייבת בכך פרקליטת המדינה?

מרינה סולודקין: זה חלק מעבודתי, זה מה שאני עושה למען יעם ישראל כולו, ולא רק לציבור שאני מייצגת.

מרינה סולודקין: אני מבקשת מהיועצת המשפטית של הוועדה לעשות הוראת מעבר, ולא להתייחס למערכת החינוך העצמאי חרדי.

מרינה סולודקין: אנחנו קודם כל צריכים להתייחס למערכת הממלכתית.

מירב ישראלי: אם כך, חוק הפיקוח על בתי הספר הוא לא המקום המתאים לכך, כי הוא חל על כולם.

מל פולישוק-בלוך: למה את לא רוצה להחיל את זה על המערכת של החינוך העצמאי?

משה גפני: היא אמרה את זה גם במליאה וקיבלה את תמיכת הממשלה, שזה בלתי ישים בחינוך החרדי.

משה גפני: המורים והמורות בחינוך החרדי אינם לומדים באוניברסיטאות והתואר איננו תואר אקדמי.

משה גפני: התואר הוא תואר שנותנים המערכות של הכשרת המורים.

משה גפני: הלוואי שהתואר שלהם היה אקדמי, כי אז הם היו יכולים להיות גם דירקטורים בחברות ממשלתיות.

משה גפני: עד שהבעיה הזו לא תיפתר, אי אפשר לעשות חוק שהציבור החרדי לא יעמוד בו, אלא אם כן את בהיותך יו"ר ועדת החינוך, תגיעי להחלטה לגבי איך ניתן לשלב את התארים האלה במערכת הזו.

משה גפני: במסגרת החוק הזה, זה לא יכול להיות.

מל פולישוק-בלוך: אני חושבת שהחוק הזה מאוד חשוב ומאוד נכון.

מל פולישוק-בלוך: כל אחת מאיתנו תוקפת את הנושא מכיוון אחר.

מל פולישוק-בלוך: אני שמתי לעצמי כמטרה נושא שאני קוראת לו, ההון האנושי.

מל פולישוק-בלוך: לדעתי, צריך לקדם אותו ולשפר אותו בכל תחום, גם בחינוך וגם במקומות העבודה האחרים.

מל פולישוק-בלוך: זה נכון לגבי כל האוכלוסיות, גם אם חרדים.

מל פולישוק-בלוך: יש לי קשר טוב מאוד עם עדינה בר שלום ועם עוד אישה אחת שפגשתי בקריית ספר, שמאוד רוצה לקדם נשים חרדיות בתחום ההיי-טק.

מל פולישוק-בלוך: בתפקידי הקודם כיו"ר ועדת המדע, קיימתי כמה ישיבות סביב הנושא הזה של קידום נשים וגברים בסקטורים שונים, במיוחד בסקטור החרדי.

מל פולישוק-בלוך: אני מדברת על קידום בפריפריות, בקרב אמהות חד הוריות וכו'.

מל פולישוק-בלוך: הרעיון הוא לקדם כל אחד בכל מקום.

מל פולישוק-בלוך: אני חושבת שאם אנחנו רוצים לגדל פה דור שהוא ברמה גבוהה, אנחנו צריכים לדאוג לכך שמי שמוביל אותו יהיה ברמה גבוהה.

מל פולישוק-בלוך: זה ברור מאליו, אבל רצוי שזה יהיה גם כתוב.

מל פולישוק-בלוך: אם משרד החינוך כבר מיישם את זה בפועל, אז מבחינתי אפשר לסגור את הישיבה תוך שתי דקות.

2411: אנחנו מקדמים את הנושא הזה כבר מספר שנים.

2411: לפני כ-10 שנים עסקנו בתוכנית שנקראה, האקדמיזציה של מורים.

2411: אלפי מורים עברו מתואר של מרה בכיר לתואר B.A או לתואר B.E.D .

2411: היום, על פי המלצות של כוח המשימה בראשותו של שלמה דברת, התואר של המורים ישודרג ל-B.A או ל- B.E.C, תואר דיספלינרי, כך שמי שייכנס למערכת מעכשיו יהיה בעל תואר אקדמי.

2411: יש עדיין מורים ותיקים שאין להם תואר אקדמי, אבל אלה מורים נמצאים בדרך החוצה בגלל הגיל או השחיקה.

מל פולישוק-בלוך: זאת אומרת שזה ישים וניתן לעשות את זה מיד.

2411: נכון.

2411: אני נמצא במשא ומתן מפתיע עם המל"ג, באשר למכוני הוראה בישיבות ההסדר.

2411: להם יש אידיאולוגיה די פסימית לגבי האוניברסיטאות.

2411: הם לא אוהבים את התואר.

2411: הם עושים בדיעבד, כיוון שהם טוענים שבתואר האקדמי יש אלמנטים שמתנגשים עם תפיסת העולם שלהם.

2411: אנחנו פתחונו את השאלה, האם ניתן יהיה לסמוך על המומחים ללימודי הקודש בישיבות.

משה גפני: זו הצעת החוק של אורלב.

מל פולישוק-בלוך: אתה מתכוון, שההסמכה הזו תהיה טובה ואקדמית במקצועיות הקודש.

מל פולישוק-בלוך: מה יקרה אם הם ילמדו מתמטיקה?

2411: אני מדבר על מה שקשור באמונה.

מל פולישוק-בלוך: לי אין בעיה עם זה.

משה גפני: אני בעד זה, אבל זה לא פשוט.

משה גפני: המל"ג לא מסכים.

משה גפני: בוועדה הזו היתה מלחמת עולם על הנושא הזה, עוד בתקופת אמנון רובינשטיין.

מל פולישוק-בלוך: אבל הוא מדבר רק על לימודי תורה.

מל פולישוק-בלוך: זה לא יהיה תואר אקדמי שיאפשר לך להיות דירקטור.

משה גפני: אני מציע לך שלא תיסחפי בנושא הזה, כי זה יכול להפנות כלפייך ביקורת חילונית קשה.

מל פולישוק-בלוך: זה לא יהיה תואר אקדמי שיאפשר לך להיות דירקטור.

משה גפני: זה כן יאפשר.

מל פולישוק-בלוך: לא.

מל פולישוק-בלוך: זה תואר לא רלוונטי כדי להיות דירקטור.

משה גפני: דירקטור לא קשור לעניין.

מרינה סולודקין: אני מבקשת שלא להיכנס לשדה מוקשים.

2411: במכונים האלה יתחשבו ברבנים שיש להם דירוג על פי קריטריונים שייקבעו.

מל פולישוק-בלוך: אני לא רוצה לסכל את הסיכוי להעברת החוק הזה.

מל פולישוק-בלוך: לכן, אני לא מתווכחת עם זה שאנחנו מחריגים את החינוך החרדי מהחוק הזה.

מירב ישראלי: אני לא יודעת אם אנחנו מדברים על החינוך החרדי.

מירב ישראלי: אנחנו צריכים לדון בשאלה, על איזה מערכות חינוך זה יחול.

מירב ישראלי: זה לאו דווקא החינוך החרדי.

משה גפני: מליאת הכנסת תמכה בהצעה שזה יחול על מערכת החינוך הרשמי.

מירב ישראלי: המשמעות של זה, היא לא רק שהחינוך החרדי יהיה מחוץ לחוק, אלא גם כל אותם בתי ספר שאינם רשמיים.

עפרה דונסקי: בשנים האחרונות לא נכנס אף מורה שהוא אינו בעל תואר אקדמי.

עפרה דונסקי: המכללות להכשרת מורים כבר מזמן אין להם היתר לתת תואר של מורה בכיר.

עפרה דונסקי: הסתדרות המורים רוצה שהמורים שלה יהיו בעלי השכלה גבוהה עד כמה שניתן.

עפרה דונסקי: מבחינה עקרונית, אני חושבת שהנושא הזה, הוא עניין למשא ומתן ולא לחקיקה.

עפרה דונסקי: מדובר בהסכם עבודה.

עפרה דונסקי: אין לי ויכוח על מהות החוק, כי הרעיון הוא טוב.

עפרה דונסקי: אני רוצה שהורים יהיו ככל שיותר משכילים וככל שיותר אור לגויים, אבל אני מתנגדת לכך שהנושא הזה יהיה בחקיקה.

מל פולישוק-בלוך: בכך אנו חלוקים.

מרינה סולודקין: היא לא היתה כאן בתחילת הדיון.

מרינה סולודקין: אני אמרתי שנורמה קיימת, אבל אני רוצה לעגן את זה בחקיקה.

מרינה סולודקין: אם ברפואה יש תארים מקובלים, כך צריך להיות גם בהוראה.

מרינה סולודקין: מורה הוא כמו רופא.

מרינה סולודקין: מורה הוא רופא של נפש.

מל פולישוק-בלוך: אני לא חושבת שאתם יכולים להתנגד לדבר כזה, מה עוד שהנורמה כבר קיימת.

עפרה דונסקי: אני חושבת שזה צריך להיות בהסכם עבודה ולא בחקיקה.

מרינה סולודקין: זו זכותכם.

דורית מורג: יש מקצועות שכשירות העבודה שלהם נקבעת בחקיקה.

דורית מורג: אלה דווקא המקצועות שיש להם יוקרה.

דורית מורג: דווקא כדי להעצים את מעמד המורה, מן הראוי שכן יהיה פרק כזה בחקיקה.

דורית מורג: לא מדובר כאן על תנאי השכר, אלא על כשירות להוראה.

דורית מורג: אין מקום לארגוני המורים להתנגד לזה.

עפרה דונסקי: אנחנו משקיעים כסף מהתקציב שלנו כדי לעודד מורים לעשות את התואר הראשון.

דורית מורג: בנוגע לשאלה, על מי זה יחול, אני רוצה לומר שאני לא בקיאה בהסכמות שנקבעו.

דורית מורג: אם אנחנו מדברים על בתי הספר הרשמיים, אנחנו מדברים על בתי הספר היסודיים וחטיבות הביניים.

דורית מורג: אנחנו מדברים על המוסדות שהם דווקא בכשירות נמוכה יותר.

דורית מורג: אם אנחנו מתייחסים רק אליהם, אנחנו משאירים את בתי הספר העל יסודיים וכל יתר סוגי בתי הספר בחוץ.

משה גפני: על איזה הסכמים את מדברת?

דורית מורג: אני לא יודעת.

דורית מורג: אתה אומר שהיתה הסכמה להחריג בתי ספר מסוימים.

משה גפני: אין שום הסכמים.

משה גפני: תגידי את דעתך.

משה גפני: תגידי שאת רוצה שהחינוך החרדי יהיה כמו כולם.

מירב ישראלי: זה לא מה שהיא אומרת.

משה גפני: אין שום הסכמים.

משה גפני: אני רוצה שתאמרי את דעתך המשפטית.

דורית מורג: לא דיברתי עכשיו על החינוך החרדי, אלא על כך שאם אנחנו הולכים להחיל את החוק הזה על בתי הספר הרשמיים, יש לדעת שאנחנו מחילים אותם על בתי הספר היסודיים ועל חטיבות ביניים, כאשר כל היתר אינם נכללים המסגרת הזו.

מל פולישוק-בלוך: ולא זו כוונתנו.

מל פולישוק-בלוך: מה ניתן לעשות כדי שזה יחול גם על בתי הספר התיכוניים?

מירב ישראלי: דורית, אני רוצה שתתייחסי להצדקה שמאחורי זה.

מירב ישראלי: האם יש הצדקה לקבוע שרק בבתי הספר הרשמיים יהיה מורה בעל תואר אקדמי, ובבתי ספר אחרים לא?

מל פולישוק-בלוך: כנראה שהחלוקה הזו של רשמי ולא רשמי, אינה טובה.

דורית מורג: במסגרת ועדת דברת דובר על חלוקה אחרת, לא חלוקה של רשמי או לא רשמי, אלא חלוקה של ציבורי ולא ציבורי.

דורית מורג: כנראה אנחנו לא נמצאים שם ואנחנו לא יכולים לחוקק על סמך זה.

מל פולישוק-בלוך: מתי החקיקה הזו תגיע לשולחננו?

דורית מורג: עד הקיץ.

דורית מורג: אני לא רוצה להתחייב, כי יש ם עבודה מאוד רבה.

דורית מורג: בין היתר מתוכנן פרק שייגע להכשרת מורים.

דורית מורג: אנחנו צריכים להחליט על איזה אוכלוסיות אנחנו מדברים.

דורית מורג: להחריג את כל בתי הספר המוכרים שאינם רשמיים, זה נראה לי מעשה שאינו ראוי.

מל פולישוק-בלוך: לא זו כוונת החוק.

דורית מורג: בחקיקה כזו צריכה להיות הוראת מעבר, כדי לראות מה עושים לגבי אותם מורים שנמצאים במערכת היום.

מל פולישוק-בלוך: זה ברור.

מל פולישוק-בלוך: איך את מתגברת על הקשיים?

מל פולישוק-בלוך: איך אנחנו יכולים להחיל את זה עכשיו על מירב בתי הספר?

דורית מורג: צריך לתת על זה את הדעת.

דורית מורג: זה מחייב התייעצות.

דורית מורג: באופן עקרוני זה היה צריך לחול על כולם, כי זו פרופסיה.

משה גפני: למה את לא אומרת את זה בכל פעם שיש דיונים בעניין הזה?

מל פולישוק-בלוך: בזה הרגע היא אמרה את זה.

משה גפני: בחוק של אגרת חוץ, היא אמרה שלא יהיה בחוק החינוך העצמאי ומעיין החינוך התורני.

משה גפני: כאשר אני מעלה הצעת חוק ואני מבקש שהיא תחול גם על החינוך החרדי, היא אומרת שזה תלוי בתקציב.

לבנה אברמוביץ: חוק הפיקוח על בתי הספר לא חל על החינוך הרשמי בלבד.

דורית מורג: אינו חל על מי שהעובדים שלו הם עובדי מדינה.

מרינה סולודקין: אנחנו נחשוב על זה ונתקן את זה בהתאם.

מרינה סולודקין: אני מבינה שמערכת החינוך הישראלית היא מאוד מסובכת.

מרינה סולודקין: אני רוצה דבר אחד פשוט, שלכך מורה יהיה תואר אקדמי.

משה גפני: היא אומרת שחוק פיקוח על בתי הספר חל על כל בתי הספר חוץ מהרשמיים, כיוון שבבתי הספר הרשמיים המורים הם עובדי מדינה ועליהם לא חל חוק הפיקוח, הם המדינה.

מל פולישוק-בלוך: יש חוק מסוג אחר.

משה גפני: יש חוק שחל על המוכר שאינו רשמי.

מל פולישוק-בלוך: באיזה חוק אתן חושבות שזה כן צריך להיות?

דורית מורג: הנושא של הכשרת עובדי הוראה לא מוסדר כרגע בחוק.

מירב ישראלי: רוב הרישוי המקצועי מופיע בחקיקה נפרדת.

מל פולישוק-בלוך: אם כך, צריך לחוקק חוק חובת תואר אקדמי למורה.

מירב ישראלי: אם מסדירים נושא, צריך לחשוב על כל ההיבטים שלו, האם כל מה שאנחנו דורשים ממורה זה תואר אקדמי.

מירב ישראלי: חוקי רישוי מקצועיים אלה לחוקים מאוד מורכבים.

משה גפני: אני מסכים שזה יחול גם על החינוך החרדי, בתנאי שיהיו תארים אקוויולנטים.

לבנה אברמוביץ: בחוק הפיקוח ישנם דברים שחלים על בתי הספר המוכרים שאינם רשמיים ואינם חלים על המוסדות הלא רשמיים.

לבנה אברמוביץ: כפי ששמעתי מהחברים מהסתדרות המורים וארגוני המורים, הם לא יתמוטטו מכך.

לבנה אברמוביץ: הם אומרים כי הם כבר היום דורשים את זה.

לבנה אברמוביץ: כדאי שלא להעמיד את החוק על משפט אחד שיקבע חובה של השכלה אקדמית.

לבנה אברמוביץ: צריך לבדוק גם את חוק הפיקוח עצמו שהוא לא חל על הרשמי, כדי לראות מה אפשר להחיל על מי.

לבנה אברמוביץ: היום, אם אנחנו מדברים על המוכר שאינו רשמי, אנחנו מתייחסים גם למגזר החרדי וגם למגזרים אחרים, כמו בתי הספר הדמוקרטיים.

מל פולישוק-בלוך: גם רשת "אורט" נכנסת לקטגוריה הזו.

לבנה אברמוביץ: התופעה של בתי הספר הדמוקרטיים, זו תופעה גורפת בשנתיים-שלוש האחרונות.

מל פולישוק-בלוך: משרד החינוך דואג שהיא לא תהיה גורפת.

לבנה אברמוביץ: היא גורפת בבקשות שלה.

מל פולישוק-בלוך: חבל שלא השתתפת בישיבה אתמוך.

מל פולישוק-בלוך: היתה גברת גנית שכל הזמן תקפה את המנהלים ואת ההורים שבבתי הספר הדמוקרטיים, שלא פנו בעניין הרשיון לגורם הנכון במשרד החינוך.

לבנה אברמוביץ: כיוון שהמוכר שאינו רשמי לא כולל רק את המגזר החרדי, אני חושבת שצריך לבדוק מהן ההשלכות של חקיקה כזו גם על בתי ספר מסוגים אחרים ומהי מדיניות המשרד, ולתת למסקנות דברת להיכנס קודם לתוקף.

לבנה אברמוביץ: אני לא נגד הנושא הזה, אבל אני לא רוצה שנפספס משהו.

מל פולישוק-בלוך: כיוון שיש לנו את דו"ח דברת והחקיקה הכרוכה בו שיכולה להימשך עוד שנה ארוכה, האם לא כדאי לקחת את הנושא של פיקוח בתי הספר או תנאי הקבלה של עובדי הוראה, לאור המלצות דו"ח דברת, ולהתחיל לעבוד על זה?

מל פולישוק-בלוך: למה לחכות חצי שנה?

מל פולישוק-בלוך: יש לנו כאם שני מרכיבים, חוק פיקוח על בתי הספר, ותקנות בהן אתם קבעתם הקמת בתי ספר של המדינה.

מל פולישוק-בלוך: את זה צריך לאחד לחוק אחד שיקבע מי רשאי להקים בתי ספר ומהם הכללים להקים בית ספר.

מל פולישוק-בלוך: למה לחכות חצי שנה?

לבנה אברמוביץ: אנחנו לא מחכים חצי שנה.

לבנה אברמוביץ: לוועדות השונות של דברת יש נגיע לזה, אבל אלה תהליכים שלא יכולים להתרחש מהיום למחר.

לבנה אברמוביץ: לכן, אני לא חושבת שצריך כרגע לומר כי זה החוק, אלא לראות את ההשלכות שלו תוך כדי עבודת צוותי הוועדה.

לבנה אברמוביץ: חבל שיווצר מצב בו הוועדה תעבוד במקביל לצוות שיוקם במיוחד לנושא הזה.

מל פולישוק-בלוך: אם עושים את זה בשיתוף פעולה, זה במקביל אבל זה לא בניגוד.

לבנה אברמוביץ: אני חושבת שצריך לעשות את זה בשיתוף פעולה ולא במקביל.

יהודה שוורץ: אנחנו ממונים על הכשרת המורים ועל המכללות.

יהודה שוורץ: אני חושב שצדקו חבריי שאמרו שיש פה כמה מהלכים שמתנהלים במקביל.

יהודה שוורץ: בשביל כבודה של הכנסת, כבודה של הצעת החוק וכבודה של חברת הכנסת, כדאי לשים את הדברים על השולחן.

יהודה שוורץ: כרגע, האגף שלנו פועל בעזרת יחידות נוספות, על תהליך של רישוי מורים.

יהודה שוורץ: אישור מורה בעל תואר אקדמי, כרוך בהיבטים נוספים.

יהודה שוורץ: אנחנו פועלים כך שמורה יהיה חייב ברישוי, כאשר הרישוי הזה יהיה תלוי בתואר אקדמי, בסטאז' ובבחינות רישוי.

יהודה שוורץ: הדבר הזה עולה בקנה אחד עם כוונותיה הטובות של חה"כ סולודקין.

מרינה סולודקין: אני אומרת שאחרתם 50 שנה.

מרינה סולודקין: ההשכלה של המורים במדינת ישראל לא ראויה למדינה מתקדמת.

יהודה שוורץ: על זה נאמר, מוטב מאור מאשר בכלל לא.

יהודה שוורץ: כרגע, להציע הצעת חוק שתקבע שלמורה יהיה תואר אקדמי, זה להתפרץ לדלת פתוחה.

יהודה שוורץ: אנחנו רוצים להעמיד את זה על רגליים הגיוניות, שתהיה חובת רישוי.

יהודה שוורץ: כלומר, אסור יהיה על פי החוק לעסוק בהוראה אם אין לו את הרישוי לכך.

יהודה שוורץ: הרישוי יהיה כרוך בתואר אקדמי, בסטאז', בבחינות רישוי ובתעודת הוראה.

מרינה סולודקין: הכנסת היא ריבון, והיא לא מחכה למערכות הבירוקרטיות.

מרינה סולודקין: אני אמרתי שאני מובילה לכך שיהיה תואר שני בבתי ספר תיכוניים.

מרינה סולודקין: בלי חוק שקובע תואר ראשון, אני לא יכולה להתקדם עם הנושא של חובת תואר שני למורה המלמד בבתי ספר תיכוניים.

עפרה דונסקי: היום המגמה היא כזו.

עפרה דונסקי: היום יש גם הרבה גננות בעלות תואר שני.

יהודה שוורץ: אני חושב, שאם רוצים לקדם את הצעת החוק הזו, חייבים לעשות סינכרוניזציה סבירה עם המערכות הנוספות.

יהודה שוורץ: זה לא תלוי בדברת.

יהודה שוורץ: הנושא של רישוי, זה נושא אנחנו מטפלים בו כבר יותר מ-3 שנים.

מל פולישוק-בלוך: 3 שנים זה יותר מדי לטעמנו.

מל פולישוק-בלוך: אנחנו שמענו את המשפט הזה כבר הרבה פעמים בנוגע להרבה חוקים שאנחנו מטפלים בהם.

מל פולישוק-בלוך: אני לא מדברת רק על תחום החינוך, אלא גם על תחום הבריאות, המשפטים וכו'.

מל פולישוק-בלוך: מתפקידנו המחוקקים, לקדם את העניינים.

מל פולישוק-בלוך: אני רוצה הציע לאנשי משרד החינוך, לשלוח לנו את הטיוטה שיש לכם בנוגע לרישוי מורים.

מל פולישוק-בלוך: אנחנו נקבל את הטיוטה, נדון עליה ונתחיל לקדם אותה.

דורית מורג: אין טיוטת חקיקה, אלא עקרונות.

מל פולישוק-בלוך: אנחנו נקדם את זה.

מל פולישוק-בלוך: אני יודעת שעכשיו אנשי החשב הכללי עובדים יותר בזריזות, לאחר שהגשתי הצעת חוק מסוימת.

משה גפני: ניקח את הדוגמא של יועצי המס.

משה גפני: אני מציע לך, חה"כ סולודקין, לא ללכת נגד הממשלה.

משה גפני: צריך ללכת עם הממשלה ואחר כך להשאיר אותה בצד.

משה גפני: את הגשת הצעת חוק, ונציגי הממשלה, נציגי משרד החינוך, כי יש להם תוכנית כזו שבשלבי יישום.

משה גפני: אם הם ישתלבו עם הנושא הזה, זה בסדר.

משה גפני: אם לא, תבקשי את תמיכת הממשלה, כי אחרת לא תוכלי להעביר את זה.

משה גפני: זה מה שאני עשיתי עם הצעת החוק של יועצי המס.

משה גפני: הממשלה אמרה שגם לה יש הצעת חוק בנושא.

משה גפני: אני הסכמתי לחכות 3 חודשים, ואחרי 3 חודשים העברתי את זה בקריאה טרומית.

משה גפני: בוועדת חוקה חיכינו חצי שנה שהממשלה תביא את החוק, והיא לא הביאה אותו.

משה גפני: ביום האחרון לפני שאישרו בוועדת חוקה את החוק בקריאה שנייה ושלישית, בא שר האוצר להעביר את החוק הממשלתי.

משה גפני: אמרתי לו שכיוון שהבטחתי שאני אתמוך בהצעה הממשלתית, אני אתמוך, אבל הוא יתבזה כי אני אגיד שהממשלה לא עובדת וכי הוא סתם בובה.

משה גפני: בסופו של דבר הוא לא הביא את זה.

משה גפני: אני מציע לך שתנהגי כך.

מל פולישוק-בלוך: אנשי משרד החינוך, אנחנו מבקשים להעביר לנו עד לשבוע הבא את ההצעה שמתגבשת אצלכם.

מל פולישוק-בלוך: אנחנו נדון בה ונקבע פגישה לתחילת חודש פברואר.

משה גפני: או שמחריגים את החינוך החרדי, או שמכלילים את החינוך החרדי עם מנגנון של תארים אקוויולנטים.

מל פולישוק-בלוך: אנחנו נחשוב על כל ההיבטים, אבל אנחנו לא מבטיחים שום דבר.

מל פולישוק-בלוך: אנחנו מבטיחים רק לחשוב על כל הזוויות וכל ההיבטים.

משה גפני: החוק הזה אושר במליאת הכנסת עם התנאי הזה.

יהודה שוורץ: הרעיון של חה"כ סולודקין יכול להיות מבוא מצוין בשביל הנייר שאנחנו מדברים עליו.

מל פולישוק-בלוך: אנחנו נעזור לכם לקדם את זה בשיתוף פעולה עם המורים.

מל פולישוק-בלוך: תודה רבה, הישיבה נעולה.